Hertz (jednotka)

Hertz (Hz) je odvodená jednotka frekvencie v sústave SI. Jednotka je pomenovaná podľa profesora Heinricha Rudolfa Hertza, bádateľa v oblasti elektromagnetických vĺn. 

Jednotka vyjadruje, koľko pravidelných dejov sa odohrá za jednu sekundu. Jeden hertz jednoducho znamená „jedenkrát za sekundu“ (1/s, s−1); 100 Hz znamená „stokrát za sekundu“, atď. Jednotka sa môže použiť na popis ľubovoľného periodického deja – napríklad hodiny tikajú s frekvenciou 1 Hz, ľudské srdce môže biť s frekvenciou 1,2 Hz. Frekvencia náhodných dejov, ako je rádioaktívny rozpad, je vyjadrená v jednotkách becquerel.

Meno hertz bolo prijaté organizáciou CGPM (Conférence générale des poids et mesures) v roku 1960, nahradilo predchádzajúce meno tejto jednotky, cyklov za sekundu (cycles per second – cps), spolu s príslušnými násobkami (kilocykly, megacykly a tak ďalej). V bežnom použití nahradil hertz meno cykly za sekundu od roku 1970.

 SI násobky 

 1 kilohertz  kHz  103 Hz 1 000 Hz 1 megahertz  MHz  106 Hz 1 000 000 Hz 1 gigahertz  GHz  109 Hz 1 000 000 000 Hz 1 terahertz  THz  1012 Hz 1 000 000 000 000 Hz 1 petahertz  PHz  1015 Hz 1 000 000 000 000 000 Hz 1 exahertz  EHz  1018 Hz 1 000 000 000 000 000 000 Hz

 Webové odkazy 

Kategória:Jednotky frekvencie
Kategória:Odvodené jednotky sústavy SI
Kategória:Eponymické termíny vo fyzike